***MARGELIS***

TRAVEL SERVICES & COACH OPERATOR

ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610278259 & 2610222350

e-mail: info@margelis.eu [www.margelis.eu](http://www.margelis.eu)

 **Πρωτομαγιά στο PORTO CARRAS – ΧΑΛΚΙΔΙΚΗ & Κρουαζιέρα Αγίου Όρους**

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **01/05** | **04/05** |

**1η ΗΜΕΡΑ (Πέμπτη 01/05): ΠΑΤΡΑ – PORTO CARRAS**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού για το PORTO CARRAS. Το πολυβραβευμένο θέρετρο, βρίσκεται σε εξαιρετική τοποθεσία μπροστά σε αμμώδη παραλία της Χαλκιδικής ενώ οι κήποι του εντυπωσιάζουν και τους πιο απαιτητικούς πελάτες από όλο τον κόσμο. Πλάι σε μια αμμώδη παρθένα ακτογραμμή μήκους 9 χιλιομέτρων και περιτριγυρισμένο από μια κατάφυτη έκταση 18.000 στρεμμάτων, με κήπους που βρίσκονται κάτω από τη σκιά των πεύκων που ντύνουν τις πλαγιές του όρους Μελίτων, το Porto Carras δεν αρκείται στην απαράμιλλη φυσική ομορφιά του τοπίου. Ανάμεσα στα πολλά επιπλέον που προσφέρει, είναι ένα γήπεδο γκολφ, ένα κέντρο θαλασσοθεραπείας και ευεξίας, εστιατόρια με γαστρονομία υψηλού επιπέδου, ένας βραβευμένος αμπελώνας, καζίνο και μαρίνα. Άφιξη το απόγευμα και τακτοποίηση στο ξενοδοχείο.

**2η ΗΜΕΡΑ (Παρασκευή 02/05): PORTO CARRAS (ΣΙΘΩΝΙΑ)**

Στη σημερινή μας μίνι περιήγηση στη χερσόνησο της Σιθωνίας θα δούμε την άγρια ομορφιά των δυτικών ακτών της και θα επισκεφθούμε το μεγαλύτερο κλειστό φυσικό λιμάνι της Ελλάδας, το Πόρτο Κουφό. Στην συνέχεια θα επισκεφθούμε το οινοποιείο του PORTO CARRAS και το μεσημέρι θα επιστρέψουμε στο ξενοδοχείο μας όπου θα έχετε ελεύθερο χρόνο να απολαύσετε τις ανέσεις του ξενοδοχείου.

**3η ΗΜΕΡΑ (Σάββατο 03/05): PORTO CARRAS (Κρουαζιέρα ΑΓΙΟΥ ΟΡΟΥΣ)**

Πρωινή αναχώρηση για την Ουρανούπολη. Θεωρείται ένα από τα σημαντικότερα θέρετρα της Χαλκιδικής και λειτούργει ως δίαυλος επικοινωνίας μεταξύ του κοσμικού τόπου και της μοναστικής πολιτείας του Αγίου Όρους. Το κατώφλι του Άθως, όπως αποκαλείται, είναι ο τελευταίος κοσμικός τόπος που μπορεί να φτάσει ο επισκέπτης πριν το Άγιο Όρος. Όσοι επιθυμούν προαιρετικά θα επιβιβασθούμε σε τουριστικό σκάφος που πραγματοποιεί καθημερινά τον περίπλου της δυτικής πλευράς του Αγίου Όρους. Θα θαυμάσουμε από κοντινή απόσταση τη ξεχωριστή μοναστική πολιτεία με τη μοναδική αρχιτεκτονική που είναι σκαρφαλωμένη σε ένα παρθένο φυσικό τοπίο. Δασωμένα βουνά, κατάφυτοι λόφοι, και απάνεμοι κολπίσκοι, συνθέτουν μια μοναδική εικόνα. Κατά μήκος της διαδρομής θα δούμε την Ρώσικη σκήτη, την μονή Δοχειαρίου, την μονή Ξενοφώντα, την μονή Αγίου Παντελεήμων, την μονή Ξηροποτάμου, την μονή Σίμονως Πέτρα, την μονή Οσίου Γρηγορίου και την μονή Αγίου Παύλου. Κατά τη διάρκεια του περίπλου είθισται να γίνεται στάση μπροστά από κάποιο μοναστήρι για να ανέβουν πάνω στο σκάφος οι μοναχοί με τα Ιερά Λείψανα. Οι μοναχοί παραμένουν στο καράβι μέχρι να προσκυνήσουν όλοι όσοι επιθυμούν τα Ιερά κειμήλια και στη συνέχεια αποχωρούν με την βάρκα τους. Επιστροφή το μεσημέρι στην Ουρανούπολη και το απόγευμα θα επιστρέψουμε στο ξενοδοχείο μας.

**4η ΗΜΕΡΑ (Κυριακή 04/05): PORTO CARRAS – ΚΑΣΣΑΝΔΡΑ – ΠΑΤΡΑ**

Αναχωρούμε το πρωί για το ‘πρώτο πόδι΄της Χαλκιδικής, την χερσόνησο της Κασσάνδρας. Είναι ένας παραδεισένιος κόσμος με ατελείωτες αμμουδιές και πευκόφυτες εκτάσεις που φτάνουν ως την γαλοζοπράσινη θάλασσα. Η πυκνή βλάστηση και τα διαφανή νερά είναι το χαρακτηριστικό της περιοχής. Θα επισκεφθούμε το Πευκοχώρι με τον παραθαλάσσιο πεζόδρομο και στη συνέχεια την Άφυτο. Είναι ένα παραδοσιακό χωριό με καταπληκτική θέα στον **Τορωναίο κόλπο** καθώς το χωριό είναι χτισμένο σε ύψωμα πάνω από την ακτή. Τα περισσότερα σπίτια είναι χτισμένα από πέτρα με μια εξαίρετη **αρχιτεκτονική**. Μικρές πλατείες, λιθόστρωτα δρομάκια και παραδοσιακές ταβέρνες δημιουργούν μια όμορφη εικόνα απόλυτα εναρμονισμένη με το **φυσικό τοπίο**. Το μεσημέρι θα αναχωρήσουμε για τη Πάτρα με ενδιάμεσες στάσεις. Άφιξη στη Πάτρα το βράδυ.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο****δωμάτιο** | **Σε Μονόκλινο δωμάτιο** |
| Early booking 1 - Για κρατήσεις που θα γίνουν έως 01/03  | 300 € | 445 € |
| Early booking 2 - Για κρατήσεις που θα γίνουν από 02/03 έως 31/03 | 315 € | 460 € |
| Για κρατήσεις που θα γίνουν από τις 01/04 | 330 € | 475 € |

**ΠΕΡΙΛΑΜΒΑΝΟΝΤΑΙ:**

* Διαμονή στο πολυτελές ξενοδοχείο **PORTO CARRAS GRAND RESORT 5\*** με **ημιδιατροφή (πρωινό & δείπνο σε πλούσιο μπουφέ)**
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Περιορισμένος αριθμός θέσεων**
* **Προκαταβολή για κράτηση θέσης 100 €. Εξόφληση έως 25/04.**
* Οι εγγραφές γίνονται με την κατάθεση της προκαταβολής.
* Δεν περιλαμβάνονται: Ο φόρος διαμονής, η προαιρετική κρουαζιέρα στο Άγιον Όρος 18 € περίπου, τα ποτά / αναψυκτικά οτιδήποτε αναφέρεται ως προαιρετικό και ότι ρητά δεν αναφέρεται.
* Τα δωμάτια είναι με Θέα Κήπο / βουνό. Τα δωμάτια με Θέα Θάλασσα έχουν επιπλέον κόστος
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 και παραδίδονται στις 11:00 ανεξάρτητα από την ώρα άφιξης και αναχώρησης των ταξιδιωτών.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 6 ημέρες το 50% της αξίας της εκδρομής και από 5 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.